google/wiki40b huggingface dataset:
Χιτίνη

Η χιτίνη (αγγλ.: chitin, γαλ.: chitine) είναι οργανική ουσία, γραμμικός πολυσακχαρίτης που περιέχει μονάδες δεσμού Β Ν-ακετυλογλυκοζαμίνης που τυγχάνει ιδιαίτερα δυνατός λόγω των μεγάλων ινωδών μορίων. Οι ιδιότητές της μοιάζουν λίγο με της κερατίνης, που υπάρχει λ.χ. στα μαλλιά και νύχια. Είναι κύρια δομική συνιστώσα (δομικά τοιχώματα) των μυκήτων και του εξωσκελετού των αρθρόποδων. Δεν απαντάται στα σπονδυλωτά. Έγινε γνωστή και με το όνομα Fungin αφού ανακαλύφθηκε και έγινε επιτυχημένη ανάλυσή της για πρώτη φορά το 1811 στα μανιτάρια (πληθ. Fungi) 
Λίγο επιπόλαια ονομάζεται απλώς χιτινισμένο ένα τμήμα του εξωσκελετού, που περιέχει περισσότερη χιτίνη και εκτός τούτου, έχει σκληρυνθεί. Πολλές φορές τέτοιες περιοχές έχουν τη μορφή μιας πλάκας. Αυτές οι πλάκες λέγονται σκληρίτες. Οι μεμβράνες, που συνδέουν τους σκληρίτες, επίσης περιέχουν χιτίνη, που όμως δεν έχουν υποστεί τη διαδικασία σκλήρυνσης και έμεινε μαλακή.
 
Από χημική άποψη η χιτίνη είναι βιομακρομόριο, δηλαδή μια μεγάλη αλυσίδα από επαναλαμβανόμενες μονάδες και μοιάζει με την κυτταρίνη. Είναι αζωτούχος πολυσακχαρίτης με 2-δεοξυ-2-ακετυλάμινο-D-γλυκόζη όπως ένα σάκχαρο . Η χημική δομή της χιτίνης φαίνεται στην εικόνα δεξιά . Υπάρχουν διάφορα είδη χιτίνης, που διαφέρουν ως προς το μήκος των αλυσίδων. Στα έντομα συναντούμε την α-χιτίνη.
Τα στρώματα που αποτελούνται από παράλληλα μικροϊνίδια χιτίνης είναι μαλακά, ελαστικά και εύκαμπτα. Κατά κανόνα, μετά την έκδυση στα έντομα μόνο οι μεμβράνες μένουν έτσι. Ο υπόλοιπος εξωσκελετός σκληραίνει (σκληρωτίνιση) με τη βοήθεια πρωτεϊνών που εκτελούν τη λειτουργία αυτή της σκλήρυνσης. Μία από αυτές είναι η σκληρωτίνη. Είναι μια κερατοειδής, σκληρή και ανθεκτική δομική πρωτεΐνη .
Η χιτίνη προστατεύει τα έντομα από δυσμενείς καιρικές συνθήκες, πίεση, από τους περισσότερους μικροοργανισμούς, πιθανές μηχανικές βλάβες ή τραυματισμούς και αφυδάτωση. Είναι αδιάλυτη στο νερό, στην αιθυλική αλκοόλη, στα αλκαλικά αραιά οξέα και στους οργανικούς διαλύτες. Είναι άπεπτη για τα περισσότερα ζώα και αποικοδομείται μόνο από μερικά βακτήρια και ακτινομύκητες. Πλέον είναι γνωστά μερικά ένζυμα που διασπούν τη χιτίνη (χιτινάσες).
Η χιτίνη είναι άχρωμη, αλλά οι διαστάσεις των διάφορων στρωμάτων από παράλληλα μικροϊνίδια μπορούν να δημιουργούν διάφορες αποχρώσεις, τα λεγόμενα δομικά χρώματα που οφείλονται στην ανάλυση του λευκού φωτός  .
Ανσουμάνε Μανέ

Πρώτα χρόνια

Γεννήθηκε γύρω στα 1940  και πολέμησε στον πόλεμο της ανεξαρτησίας εναντίον των Πορτογάλων, στο πλευρό του Νίνο Βιέιρα. Επίσης, υποστήριξε τον τελευταίο, όταν κατέλαβε την εξουσία με πραξικόπημα το 1980. Στις αρχές του 1998 παύτηκε από Αρχηγός του Γενικού Επιτελείου Στρατού, καθώς κατηγορήθηκε για λαθρεμπόριο όπλων στο Καζαμάνς, προς βοήθεια των αυτονομιστών ανταρτών της Σενεγάλης. Σε επιστολή του που δημοσιεύτηκε τον Απρίλιο του 1998, ο Μανέ με τη σειρά του κατηγόρησε τον Υπουργό Άμυνας, Σαμπά Λαμίνε Μανέ, για το ίδιο θέμα, ενώ ταυτόχρονα κατηγόρησε το Βιέιρα ότι σχεδίαζε πραξικόπημα.

Στρατιωτική εξέγερση

Τελικά ο Μανέ απολύθηκε από τον Βιέιρα και αντικαταστάθηκε από τον Ουμπέρτο Γκόμες, στις 6 Ιουνίου του 1998. Την επομένη ημέρα ηγήθηκε στρατιωτικής εξέγερσης ενάντια στον Βιέιρα που επέφερε εμφύλιο πόλεμο. Τον Νοέμβριο του 1998υπογράφηκε συμφωνία, με βάση την οποία θα διεξάγονταν εκλογές και σχηματίστηκε κυβέρνηση εθνικής ενότητας.

Αρχηγός Κράτους

Στις 7 Μαΐου του 1999 ο Βιέιρα ανατράπηκε καθώς αναζωπυρώθηκαν οι εμφύλιες συγκρούσεις. Προσωρινός Αρχηγός Κράτους έγινε ο Μανέ με τον επίσημο τίτλο Πρόεδρος της Ανώτατης Διοίκησης της Στρατιωτικής Χούντας. Στο αξίωμα αυτό παρέμεινε ως τις 14 Μαΐου, οπότε προσωρινός πρόεδρος ανέλαβε ο Πρόεδρος της Βουλής, Μαλάμ Μπακάι Σανιά. Η χούντα έμεινε στην εξουσία ως τη διενέργεια εκλογών, τον Νοέμβριο του 1999 και τον Ιανουάριο του 2000.

Θάνατος

Η χούντα υποστήριξε στις προεδρικές εκλογές τον υποψήφιο του PAIGC, Μαλάμ Μπακάι Σανιά, ωστόσο πρόεδρος εξελέγη στο δεύτερο γύρο ο Κούμπα Ιαλά του Κόμματος Κοινωνικής Ανανέωσης. Παρά το γεγονός ότι η χούντα έπαψε να κυβερνά μετά την άνοδο του Ιαλά στην προεδρία,  ο Μανέ παρέμεινε ισχυρός. Μάλιστα απέτρεψε τον Ιαλά να επισκεφθεί επίσημα τη Σενεγάλη και τον συνόδευσε σε επίσημη επίσκεψη στη Νιγηρία. Τον Νοέμβριο του 2000 αντιτάχθηκε σε κρίσεις στο στράτευμα και αυτοανακηρύχθηκε Αρχηγός των Ενόπλων Δυνάμεων, ανακαλώντας τις κρίσεις που είχε κάνει ο Ιαλά. Στη συνέχεια έθεσε σε κατ' οίκον περιορισμό τον Αρχηγό του Στρατού, Βερίσιμο Κορέια Σεάμπρα και διόρισε το στρατηγό Μπουότα Ναν Μπάτσα στο αξίωμα. Τον Νοέμβριο του 2000 ξέσπασαν  συγκρούσεις μεταξύ των συνάμεων που ήταν πιστές στο Μανέ και σε εκείνους που υποστήριζαν το Σεάμπρα. Η κυβέρνηση ανακοίνωσε στη συνέχεια ότι ο Μανέ κατέφυγε στην Κινχαμέλ, στα δυτικά της χώρας. Σκοτώθηκε σε ανταλλαγή πυροβολισμών με άνδρες του κυβερνητικού στρατού στην επαρχία  Μπιόμπο, στις 30 Νοεμβρίου του 2000, μαζί με 2 άλλα άτομα. Η κρατική τηλεόραση μετέδωσε εικόνες τριών πτωμάτων, ωστόσο τα Δυτικά ΜΜΕ δεν επιβεβαίωσαν ότι (κάποιο από εκείνα) ήταν του Μανέ. Το αντιπολιτευόμενο κόμμα PAIGC επικρότησε την απόφαση του Μανέ να αντιταχθεί στις κρίσεις στο στράτευμα που είχε κάνει ο Ιαλά.
Ανδρέας Μπεργελές

Καριέρα

Αγωνίστηκε στον Παναθηναϊκό από το 1960 έως το 1975 και ήταν από τους ένας πρωταγωνιστές της ομάδας. Κατέκτησε 9 Πρωταθλήματα (1963, 1965, 1966, 1967, 1970, 1971, 1972, 1973, 1975). Το 1975 κατέκτησε το τελευταίο του Πρωτάθλημα ως παίκτης έχοντας παράλληλα και τη θέση του προπονητή της ομάδας. Παρέμεινε στη θέση του προπονητή και τις δυο επόμενες σεζόν και το 1977 οδήγησε τον Παναθηναϊκό σε ένα ακόμη πρωτάθλημα. Υπήρξε ο πρώτος προπονητής στην ιστορία της γυναικείας ομάδας βόλεϊ του Παναθηναϊκού την περίοδο 1969-70. Τον διαδέχθηκε στα μισά της περιόδου ο Σάββα Γκροζντάνοβιτς και η ομάδα αναδείχθηκε πρωταθλήτρια Κέντρου και Ελλάδας.
Καστέλλο ντι Αγκριτζέντο

Ιστορία

Η ανέγερση του κάστρου ξεκίνησε το 1087, όταν ο Κόμης Ρογήρος διέταξε την ανέγερση ενός φρουρίου (castellum firmissimum) στο Αγκριτζέντο, το οποίο είχε μόλις κατακτηθεί από τους Άραβες. Το κάστρο ανεγέρθηκε επί της κορυφής ενός λόφου, ο οποίος πιθανώς να αποτελούσε την ακρόπολη της πόλης στην διάρκεια της Αρχαιότητας.
Το 1150, ο Άραβας ιστορικός Μουχάμαντ αλ-Ιντρίσι περιέγραψε το κάστρο ως "μία από τις κύριες οχυρές θέσεις σε περίπτωση άμυνας" σε ένα από τα έργα του. Αναφέρεται εντός καταλόγου ο οποίος περιελάμβανε τα υπό κρατικό έλεγχο κάστρα το 1273.
Το κάστρο κατεστράφη σχεδόν ολοκληρωτικά προκειμένου να χτιστεί στην θέση του δημοτική δεξαμενή το 1909. Μόνον ολίγα ερείπια σώζονται, ενώ η ακριβής οριοθέτηση του σχήματός του είναι αδύνατη. Ευρίσκεται υπό δημόσιας ιδιοκτησίας έκταση, ενώ ευρίσκεται σε κατάσταση εγκατάλειψης.

Σχήμα

Ο ακριβής σχηματισμός του κάστρου είναι άγνωστος. Μεσαιωνικές πηγές αναφέρουν πως τα τείχη του ήσαν προστατευμένα από οχυρωμένους πύργους. Σχέδιο εντός του Atlante di città e fortezze del Regno di Sicilia - 1640 από τους Φραντσέσκο Νέγκρο και Κάρλο Μαρία Βεντιμίλια εμφανίζει το κάστρο ως έχων τριγωνική μορφή, ενώ περιελάμβανε εσωτερική αυλή.
Εθνικό Στάδιο του Πεκίνου

Σχέδιο

Το 2002, κυβερνητικοί επίσημοι διοργάνωσαν διαγωνισμό σχεδίου ανοιχτό για αρχιτέκτονες από όλο τον κόσμο. Η αρχιτεκτονική φίρμα Herzog & de Meuron σε συνεργασία με την ArupSport και την Κινεζική Ομάδα Αρχιτεκτονικού Σχεδίου και Έρευνας κέρδισαν τον διαγωνισμό. Καλλιτεχνικός Σύμβουλος για το σχέδιο είναι ο Κινέζος σύγχρονος καλλιτέχνης Αΐ Γουειγουέι . Η ανασκαφή άρχισε παραμονή Χριστουγέννων τον Δεκέμβριο του 2003 και η κατασκευή ξεκίνησε τον Μάρτιο του 2004. Μετά την κατάρρευση του τερματικού σταθμού 2Ε στο Αεροδρόμιο Παρισιού Σαρλ ντε Γκωλ, ο οποίος είχε παρόμοιο σχέδιο με το Εθνικό Στάδιο, η κατασκευή διακόπηκε. Μετά από τροποποιήσεις στο σχέδιο, η κατασκευή ξεκίνησε ξανά.
Τον Ιανουάριο του 2008, η παγκόσμια κοινότητα ανέγειρε ανησυχίες για τις εργασιακές συνθήκες κατασκευής όταν έγινε γνωστό πως τουλάχιστον 10 θάνατοι είχαν επέλθει κατά την κατασκευή. Επίσημοι του Πεκίνου ανακοίνωσαν πως υπηρξαν μόνο 2 θάνατοι, καθώς επίσης και ένας σοβαρός τραυματισμός και τρεις ελαφρείς τραυματισμοί.

Χωρητικότητα

Το στάδιο έχει χωρητικότητα 91.000 θεατών. Η χωρητικότητα θα μειωθεί στις 80.000 μετά τους Αγώνες. Κόστισε τουλάχιστον 3,5 δισεκατομμύρια γιουάν.
Μπέλα Ντάττον

Βιογραφία

Ήταν κόρη του Λουδοβίκου και της Θηρεσίας Έρνστ Γκέρντες, γεννήθηκε στο Les Cayes της Αϊτή στις 2 Δεκεμβρίου 1899. Μετά από λίγα χρόνια μετακόμισε με την οικογένειά της πρώτα στην Ελβετία και αργότερα στη Βαρκελώνη. Μιλούσε γαλλικά ως πρώτη γλώσσα, αγγλικά και ισπανικά και παντρεύτηκε τον Ισπανό Αλεϊνάντρο Πονς. Όταν χώρισαν με τον σύζυγο της μετακόμισε στο Λονδίνο για να εργαστεί για τον σχεδιαστή μόδας Νόρμαν Χάρντελ όπου, μεταξύ άλλων, έφτιαχνε καπέλα για την τότε τότε πριγκίπισσα Ελίζαμπεθ.

Αθλητική καριέρα

Ξεκίνησε να παίζει αντισφαίριση στις αρχές της δεκαετίας του 1920, είχε επίσης άλλες δύο αδελφές που έπαιζαν επίσης αντισφαίριση, την Μόννα και την Ζερμαίν. Το 1926 κέρδισε το πρώτο της Ισπανικό πρωτάθλημα στο απλό σε έναν δύσκολο αγώνα με την Κάρολα Φράμπρα όπου την νίκησε με 6-8, 6-1, 6-1. Κατακτά εκ νέου τον τίτλο τέσσερις φορές το 1928, νικώντας Μαρί Κρούζ Λοπέζ Λαρένα με 6-3 και 6-1, το 1931, 1932, και 1933. Ήταν επίσης δύο φορές πρωταθλητής της Ισπανίας στο διπλό με την Ρόζα Τόρας (1931) και με την Μαρί Κρούζ Λοπέζ Λαρένα το 1932, με την οποία ήταν επίσης τρεις φορές φιναλίστ, το 1928, 1933, 1934.
Το 1933 συμμετείχε και κέρδισε το διεθνές πρωτάθλημα της λέσχης "Puerta de Hierro" της Μαδρίτης. Συμμετείχε επίσης το 1934 στο ίδιο τουρνουά στη Μαδρίτη όπου έχασε στον τελικό από την Μπέλι Μάιερ. Συμμετείχε στο Ρολάν Γκαρός και το Γουίμπλεντον.
Ήταν από τις πρώτες γυναίκες στα εγχώρια τουρνουά της Ισπανίας, το 1933, που φόρεσαν ενδυμασία, ζιπ-κιλότ, πάνω από τον αστράγαλο.
Τέρενς Σταμπ

Προσωπική ζωή

Ο Σταμπ είχε σχέση με την Τζούλι Κρίστι, την Μπριζίτ Μπαρντό και την Τζιν Σρίμπτον.
ΜΤΚ Βουδαπέστης

Έμβλημα

Το έμβλημα του συλλόγου έχει εξελιχθεί με το πέρασμα του χρόνου.
Χειμερινοί Ολυμπιακοί Αγώνες 1992

Οι Χειμερινοί Ολυμπιακοί Αγώνες του 1992 διοργανώθηκαν στην Αλμπερβίλ της Γαλλίας από τις 8 Φεβρουαρίου μέχρι και τις 23 Φεβρουαρίου.
Στρατιά Αιγαίου

Αποστολή

Η αποστολή της είναι να προστατεύσει τα δυτικά σύνορα του Αιγαίου, από την απειλή του ελληνικού στρατού στα νησιά. Η Ελλάδα είναι κατά της ύπαρξης της Στρατιάς Αιγαίου, καθώς αποτελεί απειλή για τα ελληνικά νησιά, και τα σύνορά της, αναφέροντας τις ισχυρές αμφίβιες δυνάμεις της στρατιάς, που είναι επιθετικού χαρακτήρα. Η Τουρκία διατηρεί αυτές τις δυνάμεις καθώς τις θεωρεί αμυντικές, ενώ χρησιμεύουν στην εκπαίδευση του τουρκικού στρατού.

Ασκήσεις

Η στρατιά σε συχνή βάση δεσμεύει περιοχές του Αιγαίου για ασκήσεις. Για τις περισσότερες ασκήσεις η Ελλάδα κατηγορεί την Τουρκία για παραβίαση του εθνικού της χώρου, αλλά η Τουρκία αρνείται τις κατηγορίες.
Σε ετήσια βάση πραγματοποιείται η άσκηση EFES (το όνομα προέρχεται από την πόλη της Εφέσου στην Σμύρνη) το σενάριο της οποίας αφορά στην απόβαση και κατάληψη νησιών.
Sitcom

Sitcom (το οποίο προέρχεται από το situation comedy, δηλαδή κωμωδία καταστάσεων) ονομάζεται ένα είδος κωμωδίας που επικεντρώνεται σε ένα σταθερό σύνολο χαρακτήρων, το οποίο μεταφέρεται από επεισόδιο σε επεισόδιο. Το εν λόγω είδος θα μπορούσε να συγκριθεί με το κωμικό σκετς και το stand-up comedy. Οι απαρχές του είδους αυτού ξεκίνησαν στο ραδιόφωνο, όμως σήμερα συναντάται κυρίως στην τηλεόραση, ως ένα από τα κυριότερα είδη αφήγησης. Το εν λόγω είδος εμπεριέχει συχνά και το mockumentary (ψευδοντοκιμαντέρ).
Μία sitcom τηλεοπτική σειρά πολλές φορές γυρίζεται μπροστά σε κοινό. Πολλές φορές, τα γέλια του κοινού, μπορούν να αντικατασταθούν με τη χρήση του laugh track. Ο Γουίλιαμ Άσερ, στις ΗΠΑ, λέγεται ότι είναι «ο άνθρωπος που το ανακάλυψε». Μερικά από τα γνωστότερα παραδείγματα του είδους είναι η τηλεοπτική σειρά Seinfeld, τα Φιλαράκια, καθώς και το The Office. Ενώ, στο ίδιος είδος ανήκουν και τηλεοπτικές σειρές κινουμένων σχεδίων, όπως το The Simpsons και το Family Guy.
Catalogus Liberianus

Ο Catalogus Liberianus ή Λιβεριανός κατάλογος είναι τμήμα της Χρονογραφίας του 354. Παρά τις ανωμαλίες που παρουσιάζει και τις λανθασμένες αντιγραφές που περιλαμβάνονται στα εκδοτικά του προβλήματα, θεωρείται σημαντικό κείμενο για την ιστορία της θρησκείας. Καταγράφει ένα τμήμα της ιστορίας της πρώιμης χριστιανικής εκκλησίας, μέσω του καταλόγου παπών που παρουσιάζει. Το όνομά του έλαβε από τον τελευταίο του καταλόγου πάπα Λιβέριο (θαν. 366). Στον κατάλογο παρουσιάζεται επίσης η έκταση της εκκλησίας της Ρώμης κατά την περίοδο που διετέλεσαν επίσκοποι, σημαντικές ημερομηνίες και ονόματα αυτοκρατόρων. Θεωρείται, επίσης, έργο που συντέθηκε από προγενέστερα κείμενα.
Ελληνικές δημοτικές εκλογές 1850

Οι δημοτικές εκλογές του 1850 άρχισαν στις 10 Ιουλίου, διακόπηκαν μετά από λίγες ημέρες, επαναλήφθηκαν στις 20 Σεπτεμβρίου και τερμάτισαν στις 2 Οκτωβρίου. Οι επεμβάσεις και παρανομίες εκ μέρους της κυβέρνησης ήταν τόσο πρωτοφανείς που οι εφημερίδες διαμαρτυρήθηκαν έντονα, και με τους χειρότερους χαρακτηρισμούς.
Μιχάλης Κουινέλης

Freestyle Productions

Ο Κουινέλης πήγε στην Αθήνα να σπουδάσει ηχοληψία όταν ήταν 18 και εκείνη την περίοδο εντάχθηκε στην ομάδα Freestyle Productions, εντός της οποίας άρχισε να ασχολείται συστηματικά με το hip hop. Εκεί απέκτησε και το ψευδώνυμο Μέθυσος.Δούλευε αργότερα ως εικονολήπτης.
To 1997 εντάχθηκε στο νεοσύστατο τότε συγκρότημα της Freestyle, Βαβυλώνα. Την ίδια χρονιά κυκλοφόρησαν το πρώτο τους EP/CD από την ΜΙΝΟΣ-ΕΜΙ με τίτλο "Βαβυλώνα", ενώ η πρώτη δουλειά τους μεγάλου μήκους, το Αρχή Επί Τέλους κυκλοφόρησε αργότερα την ίδια χρονιά. Το 1999 κυκλοφόρησε η δεύτερη δουλειά τους, το Κουαρτέτο των στοιχείων. Το συγκρότημα κλονίστηκε το 2000 όταν πέθανε ο Πυροβάτης, το παλαιότερο μέλος του, από υπερβολική δόση ναρκωτικών. Την ίδια περίοδο ο Κουινέλης ήρθε σε σύγκρουση με τον B.D. Foxmoor, τον ιθύνοντα νου της Freestyle, λόγω της καλλιτεχνικής κατεύθυνσης προς την οποία έσπρωχνε το συγκρότημα ο τελευταίος, και αποχώρησε μαζί με άλλα δύο μέλη. Επέστρεψε στα τέλη του 2001 και συμμετείχε στον τέταρτο δίσκο του συγκροτήματος, Επί Τέλους που κυκλοφόρησε το 2002. Η επανασύνδεση δεν ευδοκίμησε και ο Κουινέλης αποχώρησε οριστικά από τη Freestyle Productions. Έχει συνεργαστεί και με το συγκρότημα "Active Member" στο άλμπουμ Μέρες παράξενες, θαυμάσιες μέρες.

Συμμετοχή στο The Voice of Greece

Από το 2014 ο Μιχάλης Κουινέλης ήταν ένας από τους τέσσερις κριτές του The Voice of Greece, μαζί με τον Αντώνη Ρέμο, τη Δέσποινα Βανδή και τη Μελίνα Ασλανίδου. Χάρη στη τεράστια απήχηση που είχε ο πρώτος κύκλος του σόου ταλέντων, ο Μιχάλης των Stavento, όπως αποκαλούταν στην εκπομπή, αναδείχτηκε σε ένα από τα πρόσωπα της χρονιάς, ενώ κατάφερε να φτάσει στη 2η θέση στον τελικό με την Αρετή Κοσμίδου. Μια από τις συμμετέχουσες στο σόου ήταν η αρχική τραγουδίστρια των Stavento Εύα Κανατά, με τον Κουινέλη να μην την ψηφίζει, δηλώνοντας αργότερα πως θα το θεωρούσε αντιδεοντολογικό επειδή έχουν συνεργαστεί . Από τις πιο σημαντικές στιγμές του στο The Voice of Greece, ήταν η συνεργασία του επί σκηνής με την Indila στο πανευρωπαϊκό hit Derniere Danse. Η συνεργασία του Κουινέλη με τους Αντώνη Ρέμο, Δέσποινα Βανδή και Μελίνα Ασλανίδου συνεχίστηκε το καλοκαίρι του 2014 με μια μεγάλη συναυλία στις 3 Ιουλίου του 2014 στο ΟΑΚΑ, όπου όλα τα έσοδα πήγαν για τις ανάγκες του φιλανθρωπικού οργανισμού «Αποστολή» της Ιεράς Αρχιεπισκοπής Αθηνών.
Μπελπουρί

Ιστορία

Δεν υπάρχει σαφής αναφορά για το πότε και το πού παρασκευαζόταν αρχικά το μπελπούρι, αλλά πιθανότατα προερχόταν από καφετέριες και υπαίθριους πάγκους τροφίμων της Βομβάης. Το Μπελπούρι ανήκει στην οικογένεια των τσάατ, τα οποία είναι αλμυρά και πικάντικα σνακ που πωλούνται σε καροτσάκια σε όλη την Ινδία.

Ποιο κοινά συστατικά

Το μπελπουρί παρασκευάζεται από το ρύζι και Σεβ (τηγανητό σνακ με σχήμα σαν λεπτά νουντλ φτιαγμένα από αλεύρι ντεσάν) ανεμιγμένο με πατάτες, κρεμμύδια, τσατ μασάλα, τσούτνεϊ και μείγμα (ένα μείγμα από διαφορετικά είδη τηγανισμένων πρόχειρων φαγητών), ως η βάση του σνακ. Το Μπελπουρί έχει μια ισορροπία γλυκών, αλμυρών, ξινών και πικάντικων γεύσεων με διαφορετικές υφές, καθώς και τραγανών από το ρύζι και το τηγανητό σεβ. Άλλα συνηθισμένα συστατικά περιλαμβάνουν τις ντομάτες, και τα τσίλι που προστίθονται στην βάση. Στη βόρεια Ινδία υπάρχουν συνταγές που επίσης γίνονται με την προσθήκη βραστών πατατών κομμένων σε μικρά κομμάτια.
Διαφορετικά τσούτνεϊ προσδίδουν μια γλυκιά ή πικάντικη γεύση. Υπάρχουν δύο δημοφιλή τσούτνεϊ: σκούρο καφέ γλυκό που αποτελείται κυρίως από χουρμάδες και ταμάρινδο (σαούνθ τσούτνεϊ) και ένα πράσινο πικάντικο τσούτνεϊ παρασκευασμένο από κορίανδρο, μέντα φύλλα και πράσινο τσίλι.

Σερβίρισμα

Το μπελπουρί μπορεί να σερβιριστεί με πολλούς τρόπους, αλλά συνήθως σερβίρεται σε ένα χαρτί διπλωμένο σε μορφή κώνου και καταναλώνεται χρησιμοποιώντας ένα χάρτινο κουτάλι ή με το πάπντι που είναι το ίδιο ένα βρώσιμο συστατικό του μπελπουρί ή να τοποθετηθεί σε ένα πιάτο.
Ακαδημία του Παρισιού

Η Ακαδημία του Παρισιού (γαλλικά: Académie de Paris) αποτελεί διοικητικό όργανο (rectorat), υπεύθυνο για τα  σχολεία και πανεπιστήμια στην πόλη του Παρισιού. Περιλαμβάνει τα πανεπιστήμια Paris I, Paris II, Paris III, Paris IV, Paris V, Paris VI, Paris VII και Paris IX.
IETF

Ιστορία

Η πρώτη συνάντηση της IETF, πραγματοποιήθηκε στις 16 Ιανουαρίου του 1986 και αποτελούταν από 21 ερευνητές χρηματοδοτούμενους από την κυβέρνηση των ΗΠΑ.  Ήταν συνέχεια της δουλειάς της προγενέστερης GADS Task Force.
Αρχικά η συναντήσεις γινόταν κάθε τρίμηνο,  αλλά από το 1991 γίνονται 3 φορές το χρόνο. Από την τέταρτη συνάντηση της IETF, προσκαλούνται και μη κυβερνητικοί φορείς. Από τότε όλες οι συναντήσεις είναι δημόσιες. Η πλειονότητα της δουλειάς της IETF γίνεται με ταχυδρομικές λίστες χωρίς να  είναι απαραίτητη η παρακολούθηση των συναντήσεων από τους συνεισφέροντες.
Οι αρχικές συναντήσεις ήταν πολύ μικρές, με λιγότερους από 35 ανθρώπους να παρακολουθούν σε κάθε μία από τις 5 πρώτες συναντήσεις. Η μέγιστη συμμετοχή κατά τις 13 πρώτες συναντήσεις, ήταν μόνο 120 συμμετέχοντες. Αυτό συνέβη στην 12η συνάντηση τον Ιανουάριο του 1989. 
Οι συναντήσεις διογκώθηκαν έντονα και σε συμμετοχή και σε στόχους  στις αρχές του 1990. Η συνάντηση στο San Diego τον Δεκέμβριο του 2000 στην Καλιφόρνια είχε 2810 συμμετέχοντες. Η συμμετοχή μειώθηκε μετά το 2000 και σήμερα κυμαίνεται περί τα 1200 άτομα.
Στις αρχές του 1990 η IETF άλλαξε μορφή, από μία δραστηριότητα της κυβέρνησης των ΗΠΑ, σε μία ανεξάρτητη διεθνή δραστηριότητα συνδεμένη με την κοινότητα του Ίντερνετ (Internet Society).
Υπάρχουν στατιστικά στοιχεία , από εκδόσεις της RFC, τα οποία δείχνουν ποιοι είναι οι κορυφαίοι στη συνεισφορά.
Κύπελλο Πρωταθλητριών Ομάδων Ευρώπης 1974-75

Το κύπελλο πρωταθλητριών της περιόδου 1974-75 ήταν το εικοστό από την καθιέρωση του θεσμού. Το κατέκτησε η Μπάγερν Μονάχου για δεύτερη συνεχόμενη φορά κερδίζοντας στον τελικό την Λιντς Γιουνάιτεντ με σκορ 2-0. Ο τελικός πραγματοποιήθηκε στις 28 Μαΐου, στο Παρίσι και τον παρακολούθησαν 50.000 θεατές. Αναλυτικά τα αποτελέσματα της διοργάνωσης:
Κερπινή Αχαΐας

Ονομασία

Πιστεύεται ότι πήρε το όνομά της κατά τους μεσαιωνικούς χρόνους από τον Ούγο Α΄ ντε Σαρπινύ (Hugues Ier de Lille ou de Chairpigny), βαρώνο της Βοστίτσας.

Ζαΐμηδες

Από την Κερπινή κατάγεται η οικογένεια των Ζαΐμηδων που πολλά μέλη της διαδραμάτησαν σημαντικό ρόλο στην σύγχρονή ελληνική ιστορία. Σύμφωνα με μαρτυρίες κατοίκων που δημοσιεύτηκαν το 1906 από τον ιστοριοδίφη Γ. Παπανδρέου, στην οικία των Ζαΐμηδων φυλασσόταν επιμελώς σημαία για την οποία ο Π.Ν. Ζαΐμης υποστήριζε ότι ευλογήθηκε στην Αγία Λαύρα από τον Π. Πατρών Γερμανό τον Μάρτιο του 1821. Μέχρι το 1876 η σημαία φυλασσόταν στο δημαρχείο και φερόταν κάθε χρόνο στην Αγία Λαύρα για τον πανηγυρισμό της εθνικής εορτής της 25ης Μαρτίου, σε πομπή  εφίππων και πεζών και τυμπάνων με επικεφαλής τον δήμαρχο Κερπινής. Το 1876 ο σημαιοφόρος, για λόγους πολιτικών αντιδικιών, δεν επέστρεψε τη σημαία στο δημαρχείο αλλά την παρέδωσε στον Ιω. Ν. Ζαΐμη. Το 1895 η σημαία μεταφέρθηκε με πομπή στην Πάτρα μετά από αίτημα του εκεί Καλαβρυτινού Συλλόγου. Η σημαία περιγράφεται ως φτιαγμένη από μετάξι και χρυσό, φέρει απεικόνιση της Ανάστασης του Σωτήρος και τους Αγίους Γεώργιο και Δημήτριο. Κατά διήγηση εντοπίων που καταγράφει ο Γ. Παπανδρέου (την οποία ο ίδιος δεν θεωρεί απόλυτα ακριβή) η σημαία εστάλη από τους Φιλικούς της Κωνσταντινούπολης στον Ασημ. Ζαΐμη, ευλογήθηκε εις την Αγ. Λαύρα όπου την έφεραν οι Ν. Φραγκάκος, Γ. Λεχουρίτης και Στ. Σαρδελιάνος, και χρησίμευσε ως πολεμική σημαία των Πετμεζαίων και άλλων κατά την άλωση των Καλαβρύτων. Μετά χρησιμοποιήθηκε στην Πάτρα, την Αρκαδία και το Μεσολόγγι από τον Αν. Ζαΐμη το 1822. Το 1823 αιχμαλωτίστηκε από τους Τούρκους μετά από κάποια μάχη και επωλήθη σε Εβραίους. Αυτοί την μεταπώλησαν στην Ζάκυνθο όπου την αναγνώρισε και την αγόρασε ο έμπορος Σωτήριος Μέγαρης Κερπινιώτης ο οποίος και την δώρισε στο Δήμο Κερπινής όπου παρέμεινε μετά την Επανάσταση.
San Diego Comic-Con International

Το San Diego Comic-Con International (όπως φαίνεται στο σήμα του) ή Comic-Con International: San Diego (όπως δίνεται στην ιστοσελίδα), γνωστό κυρίως ως Comic-Con ή San Diego Comic-Con, είναι ετήσια διοργάνωση αφιερωμένη στα κόμικς και τη μαζική κουλτούρα που διεξάγεται με πρωτοβουλία της Golden State Comic Book Convention, και από το 1970, της San Diego Comic Book Convention καθώς και από κατοίκους του Σαν Ντιέγκο. Παραδοσιακά, διεξάγεται 4 μέρες (Πέμπτη-Σάββατο) στο Σαν Ντιέγκο της Καλιφόρνια.
ΛαΦαγιέτ (Αλαμπάμα)

Ιστορία

Η κομητεία σχηματίστηκε το 1832. Τον Οκτώβριο 1833, η πόλη είχε ένα δικαστήριο και μία φυλακή και ονομαζόταν "Chambersville". Την 7 Ιανουαρίου 1835, μετονομάστηκε σε "ΛαΦαγιέτ", από τον Marquis de Lafayette. 
Στην πόλη γυρίστηκαν σκηνές από την ταινία "ο Μισισιπής Καίγεται" .